Diari Oficial de la Generalitat Valenciana


Sumari del DOGV 7962, del 20-01-2017 (2017/116)

Informació pública de la proposta de modificació puntual del Pla parcial del PAU-7 del Pla general d'ordenació urbana.
----------------------------------------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/116


Data del document
:   27-12-2016

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * administració local
    * pla d'urbanisme

Informació pública de la proposta de modificació puntual del Pla parcial del PAU-7 del Pla general d'ordenació urbana. [2017/116]  
Pel Decret número 2016-2764, de la regidora delegada d'Urbanisme d'aquest Ajuntament d'Orihuela, M.ª Begoña Cuartero Alonso, de data 23 de desembre de 2016, s'ha adoptat la resolució següent:  
  
Primer. Sotmetre a informació pública l'expedient de referència i, en particular, els documents denominats «Document inicial estratègic - Sol·licitud de tràmit d'avaluació ambiental i territorial estratègica pel procediment simplificat per a la modificació puntual del Pla parcial PAU-7 del PGOU d'Orihuela per a l'eliminació de la reserva d'habitatge protegit, juliol 2015» i «Proposta de modificació puntual del Pla parcial del PAU-7 del PGOU d'Orihuela, per a eliminar la reserva de l'habitatge protegit, juliol 2015», ambdós amb registre general d'entrada 9438-F-FA-1693 19.01.2016 12:01, en els termes establits en l'article 57 i concordants, en relació amb el 63, tots aquests de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), al corresponent procés de participació pública pel terme de quaranta-cinc (45) dies hàbils, previ el corresponent anunci en el Diari Oficial de la Generalitat Valenciana i en premsa escrita de gran difusió i en l'adreça electrònica de l'Ajuntament.  
Durant el termini esmentat, qualsevol persona podrà comparéixer en l'expedient en l'Àrea d'Urbanisme d'aquest ajuntament, situada en la plaça del Carme, número 4, en horari d'oficines de 09.00 a 14.00 hores, examinar la documentació i formular, si és el cas, al·legacions.  
Els projectes que conformen l'expedient estaran igualment disponibles en la pàgina web de l'Ajuntament d'Orihuela (www.orihuela.es), òrgan substantiu per a l'aprovació del projecte de referència.  
  
Segon. Durant el tràmit de participació pública, es realitzaran les consultes preceptives a les administracions públiques afectades i persones interessades, i es demanaran els informes dels diversos departaments i òrgans competents de les administracions d'acord amb la normativa reguladora de les seues competències respectives i, en particular i de manera preceptiva, a les conselleries competents en educació i sanitat, a la conselleria competent en patrimoni cultural en els termes i condicions establits per la seua legislació reguladora, així com, si és el cas, es realitzarà consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Durant aquesta fase, es podran formular al·legacions i observacions, i es podrà aportar tot tipus de documentació o mitjans de prova que s'estimen adequats en el seu suport.  
  
Tercer. Tot això sense perjudici que amb anterioritat a l'aprovació definitiva d'aquesta versió preliminar del pla se sotmeta aquest de nou a informe dels serveis tècnics municipals, que verificaran, de manera especial, que les noves solucions proposades mantenen l'equilibri del planejament vigent entre les dotacions públiques i l'aprofitament lucratiu, suplementant, si és el cas, la xarxa primària i la xarxa secundària de dotacions, de manera que complisquen els criteris de qualitat, capacitat i idoneïtat exigits segons l'annex IV de la LOTUP.  
  
  
Quart. Si, com a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats i se sotmetrà a un nou període d'informació pública per un termini de vint dies, acompanyats dels informes i al·legacions que sustenten la modificació proposada. S'admetran únicament, per al seu examen i consideració, noves al·legacions referides als canvis proposats i no s'admetran les que reiteren arguments i redunden en aspectes prèviament informats.  
  
Cinqué. Remetre els anuncis, demanar els informes i evacuar les consultes a què es fa referència en el present acord, en els termes i les condicions que estableix la legislació vigent.  
  
Orihuela, 27 de desembre de 2016.- La regidora delegada d'Urbanisme: M.ª Begoña Cuartero Alonso.